السلام عليكم ورحمة الله وبركاته. الحمد لله وكفى الحمد لله وكفى الحمد لله اه وكفى وصلاة وسلاما على عباده الذين اصطفى. اللهم لك الحمد كله ولك الملك كله اللهم لك الحمد كله ولك الملك كله وبيدك الخير كله وبيدك الخير كله واليك
يرجع الامر كله. لبيك وسعديك. والخير في يديك. والشر ليس اليك. نحن بك واليك تبارك فتعاليت نستغفرك ونتوب اليك. اللهم صل على النبي محمد وعلى اله وصحبه وسلم تسليما كثيرا. اما بعد الحقيقة يا اخواني
يعني الواحد جاي يعني هنتكلم عن اسم النهاردة باذن الله سبحانه وتعالى من اسماء الله الحسنى. بس الحقيقة نتيجة ان الاسم يعني الواحد قاعد طول الاسبوع يفكر ايه مشاكل الحياة بتاعتنا اللي الاسم ده بيحلها. حاجات كتير اوي ازمة مصر الاقتصادية يا اخوانا. مصر فلست كتير اوي عبر التاريخ. يعني مصر مش اول مرة تفلس يا جماعة. مصر
ايام قطر الندى وفالسة ايام الخديوي اسماعيل. المقصد مش مهم يعني النقطة دي دلوقتي. انما كل ما بيحصل مشكلة اقتصادية الحقوا غيروا الوزارة. او اجروا بسرعة على دولة غنية خزاينها مليانة فلوس عشان تديكم. او ان احنا نروح للغرب عشان عندهم اموال عشان يدينا
او ان احنا نغير القوانين عشان الاغنيا من التجار الغربيين ييجوا يستسمروا فلوسهم عندنا. بنفكر كتير اوي ان احنا نجري على اغنياء الدنيا ولكن امتى فكرنا ان الحل ان احنا نجري على غني السماوات والارض؟ الحل ان احنا نجري على الاله الغني سبحانه وتعالى. عشان
كده الاسم اللي احنا هنتكلم عنه النهاردة بيقدم حل لازمة مصر. بيقدم حل لازمة الشباب. بيقدم حل للحلم اللي دايما الشباب بيحلموا به كيف تصبح مليونيرا في اسبوع واحد؟ اسم النهارده يا جماعة بصراحة اللي خلاني يعني اتدبر فيه وافكر ان احنا نتكلم عنه لما سمعت ان مارك
صاحب الفيسبوك الشاب اللي قدكم يا شباب مارك ده من اغنى عشر رجال على مستوى العالم كله. ملياردير ادوكوا في السن ما هوش اكبر منكم في حاجة فكرة الفيسبوك ربنا رزقها له بديع السماوات والارض رزقه فكرة ابداعية اسمها الفيسبوك بقى في خلال سنوات قليلة من اغنى عشر رجال في
العالم كله هو لسة قدكم لحد دلوقتي مارك يعني يعني قصة بعض بيصدقها البعض بيكذبها على النت مارك بيشتري الواتساب ستاشر مليار دولار وعارض انه يشتري النت كله. لما سمعت الكلام ده وكان بعض الاخوة واقفين على باب الجامع ويقول له ياه! وهيشتري
بستاشر مليار يقول له ده عارض يشتري النت كله. يقول له ده من اغنى عشر رجال في العالم كله. يقول له طيب قلت سبحان الله العظيم اذا كان هذا غنى مخلوق فكيف بغنى الله! فكيف بغنى ما لك السماوات والارض! قعدت اتدبر في المليارديرات بتوع الكرة
الارضية في اغنى ميت واحد على مستوى الكرة الارضية. نص الكرة الارضية بيملكها خمسة وتمانين بني ادم بس. خمسة وتمانين واحد بيملك ونص الثروات التي توجد على وجه الكرة الارضية. ازا كان ده غنى مخلوق. امال غنى ربنا ايه يا جماعة؟ الوليد ابن طلال واحد ادى له واحد ادى له
ناقة هدية دخلت مسابقات جمال النوق وواخدة جايزة في تلتاشر مسابقة ادى له ناقة هدية بمتين وخمسين مليون درهم. الدرهم باتنين يعني بنص مليار جنيه ناقة ودي هدية واحد غني اداها لواحد. اومال لو الغني اداك هدية يديك ايه
امال لو الغني اعطاك هيعطيك ايه؟ ازا كان واحد كافر في البرازيل ربنا ادى له تلاتة وخمسين مليار دولار. وهو اغنى ملياردير على مستوى العالم ازا كان ده اللي الغني بده من الخزاين لواحد كافر. اومال اللي ربنا ممكن يديه لك ايه ؟ يا اخوانا عايزين نقف وقفة امام اسم الله الغني
الاسم اللي هيحببك في ربنا ليه ؟ لان الناس بتحب الغني اوي يا جماعة. الناس تلاقي الغني لما يكبر ولاده ما يسيبهوش ابدا. ما فيش عيل من عياله يقول له يا بابا انا رايح
ده عمل ابدا. ما فيش عيال من عياله يقول له يا بابا انا عايز اشتغل وابني مستقبلي لوحده. كله يتلف حواليه. والناس كلها تحبه. الغني يا جماعة الناس بتحب الاغنيا اوي
لو واحد غني مرض تلاقي الفين رسالة مسج واصلين له. شفاك الله وعافاك. مش متصورين الدنيا وانت تعبان. الغني لو انت اقدم لك عريس غني هتزغرطي من قلبك. لو انت بنتك اتقدم لها عريس غني هتفرح انا باتكلم على الواقع. كل الغنى ده كل
مليارات دي كل الفلوس بتاعة الاغنيا دي كلها من خزاين الله. فبدل ما نبص لمخازن التسليم تحت المفروض نبص لمنابع التقسيم المفروض ننبهر بخزائن الله ولكن انا عايز اقول لك الناس بتحب الغني قد ايه. شف لو واحد راكب عربية بمليون ونص وعملت خبطة في الشارع جابت لها
ايه رفرف واكصدام وبتاع. تلاقي الناس واقفة بتبص كده حبيبة قلبهم مكسورة يا عيني. هم ما يملكوهاش. انما صعبان عليهم ان الدنيا اتجرحت صعبان عليهم ان الدنيا الفخمة دي حصل لها حاجة. تلاقي الناس واقفة عاملة ميتم. الغني يا جماعة. لو واحد غني اتصل بك تفرح قوي. لو واحد غني قال لك انا هزورك
يا نهار ابيض! ده انت هتعمل فرح يقنع هيجيب لك هدية هدية ليه ؟ الناس بتحب الغني ليه ؟ لان الهدية من الغني هدية. لان العطية من الغني بفور الغني ممكن يديك شقة تغنيك طول حياتك. الغني ممكن يديك مبلغ يبني به مستقبلك. عشان كده الناس بتحب الغني لان الغني عمره ما هيديك عشرة جنيه
فهيديك خمسين جنيه ولا هيديك ميت جنيه. لما بيدي بيدي فالناس بتدور حوالين الاغنيا. لو واحد غني قال لك سلفني سلفك يا نهار ابيض! ده ده اجمل تلفة اسلفها في حياتي. لو واحد غني قال لك طلب منك طلب ولا واحد راكب عربية باتنين تلاتة مليون جنيه وقفها جنبك كده. قال له لو سمحت انا بس عايز اعرف
الفلانية يا سلام! ده انا يعني انا سعيد ان انا بافيدك هزه الافادة. الناس بتحب الاغنياء يا جماعة. الناس بتحب الفلوس قوي. للاسف الشديد وتحب يحبون المال حبا جما الناس بتحب الفلوس اوي. فلما تعرف ان ربنا عنده فلوس ربنا بيدي فلوس يا شباب ويمددكم
باموال ويمددكم باموال. ربنا بيدي فلوس يا جماعة. ربنا بيدي فلوس. ربنا هو الغني. مش ربنا غني. ربنا هو قال الف ولام بتاعة القصر والحصر ما فيش غيره غني اصلا. كل الباقي فقراء. ربنا هو الغني يا اخواننا. ربنا سبحانه وتعالى بيدي فلوس
ربنا قال اسم الله الغني بيقدم حلا. الناس بتحب الفلوس اوي. واحد يعني احد اخوانا معدي من ناحية البيت عندي كده. فلقى واحد بيتكلم مع واحد فالواحد يعني التاني بيقول له بيقول له ايه ؟ بيقول له احنا انا خدامك قال له لا يا عم كلنا خدامين الجنيه. كلنا خدامين
الجنيه شف الكلمة كلنا خدامين الجنيه. زي الراجل اللي يقول لك انا احط الورقة الخضرا على على راسي كده لما يجي لي صداع الورقة اللي بميت دولار. الصداع يروح على طول. صداع يروح. واحد يعني صاحبنا بيكلم واحد صيني. بيكلمه عن ربنا. قال له ربنا هو الدولار. قال له ازاي؟ استغفر الله العظيم. قال له الدولار ده هو اللي
تضرني وينفعني. الدولار ده هو اللي بيعمل او ما بيعملش. الدولار ده هو اللي بيصرف الامور والعياذ بالله. الناس بتحب المال لحد ما بتكفر بربنا بسبب المال. ربنا يقول لك لا يسأم الانسان من دعاء الايه ؟ الخير. دعاء الخير يعني طلب الفلوس دعاء ده. الدعاء ده يعني عبادة يا جماعة الدعاء هو العبادة
يعني هيصلوا ويصوموا للجنيه. هيصلوا ويصوموا للدولار. زي الممسل اللي قال انا عايز مليون جنيه ويجي لي سرطان. ربنا ادى له المليون جنيه وجاله السرطان. كسب ايه من هزا السرطان؟ وكسب ايه من ورا المليون جنيه؟ سبحان الله العظيم يا اخواني في الله. يعني عايزين عايزين نقف قدام اسم الله
قال غني انا عايزك تعيش بقلبك النهاردة مع خزائن الله. مع غنى الله. عايزين نتكلم عن خزاين الغني عن خزاين ملك السماوات والارض. عايزين نكلم ربنا غني قد ايه. وكل الغنى اللي هنتكلم عنه ده اوعى تنسى. ده كل ده الغنى المخلوق
فوق اللي ربنا خلقه. الخزاين دي مخلوق زيها زيك. ربنا يقدر يخلق قد الخزاين دي مليار خزاين. وما لا يحصى. خزائني مغلوب. غير الغنى زاتي ربنا يقدر يخلق قد ايه بقى من الغنى. انما الغنى اللي هنتكلم عنه النهاردة ده الغنى المخلوق كمان. يعني ربنا خزاين ربنا دي فيها ايه
يا ترى يا جماعة لو دخلت في خزاين ملياردير لو دخلت في خزاين بيل جيتس لو دخلت في خزاين اغنى عشرة على مستوى العالم لو بصيت الحياة اللي هم عايشينها. في العيشة اللي هم عايشينها. هتشوف مبهرات من الثروات قد ايه. كل الفلوس دي من خزاين الله. هنبدأ بازن الله سبحانه وتعالى
بالحديث المبهر اللي كان ابو مسلم الخرساني لما بيرويه رجليه ما بتقدرش تقف. كان بيقع على رجليه كان بيكفو على ركبته لما بيروى هذا الحديث عن ابي ذر رضي الله عنه وهذا قال عنه الامام احمد ابن حنبل في هزا الحديس اشرف ما روى اهل الشام دا اعظم حديس اهل الشام
ماذا في هزا الحديس القدسي العجيب؟ هنجيب منه جملة دلوقتي بس على ما نرجع له تاني. وربنا بيقول لك تصور مذهل لخزائن الله يا ابن ادم يا ابن ادم لو ان اولكم واخركم وانسكم وجنكم
قم قاموا في صعيد واحد فسألوني فاعطيت كل واحد منهم مسألته ما نقص ذلك من القي الا كما ينقص المخيط اذا ادخل اليام. لما تجيب ابرة وتحطها في المحيط الاطلنطي. لما تجيب ابرة وتحطها في المحيط الهادي. يا ابن ادم لو
ان اولكم واخركم السبعة مليار اللي على وجه الارض لا. ده لو ربنا احيا الناس من ايام سيدنا ادم وجاب الناس لحد يوم القيامة والمليارات الممليرة كلها وقفت في مكان واحد وجاب الجن بالمليارات بتوعهم كمان. وقفوا مع الانس في مكان واحد. لو ان اولكم ان يقين واخركم
انسكم وجنكم قاموا في صعيد واحد. كله وقف في مكان واحد. مش بالدور. الكل في نفس واحد. والكل هياخد في نفس اللحظة سألوني كل واحد يقول يا رب انا عايز الكرة الارضية دهب. واحد يقول يا رب انا عايز ادي السماء الدنيا دهب. واحد يقول يا رب انا عايز كل واحد
اطلب ما يشاء فاعطيت فورا فاعطيت كل واحد منهم. يعني ما فيش خطة خمسية هندي مية في مية. ده كله هياخد مرة واحدة الخزاين هتتفتح وهينزل على الناس العطاءات مرة واحدة. فسألوني فاعطيت كل واحد منهم مسألته ما
اقصى ذلك من ملكي. كل ده مش هينقص من الخزاين الا كما ينقص المخيط اذا ادخل اليم. ايه ده! هو ربنا عنده فلوس للدرجة دي هو ربنا عنده مجوهرات للدرجة دي! هو ربنا يا شباب! يا شباب يا غلبان! خزاين ربنا مليانة عربيات
يا شاب يا اللي نفسك تتجوز ، خزاين ربنا مليانة عرايس ، يا بنتي يا اللي عايزة زوج. خزاين ربنا مليانة عرسان. يا اختي يا اللي بقى لك عشر سنين ما خلفتيش. خزاين ربنا مليانة اطفال. خزاين ربنا مليانة دهب. خزاين ربنا مليانة وظايف يا اللي نفسك تشتغل
خزاين ربنا مليانة سعادة يا اللي نفسك تعيش سعيد. خزاين ربنا مليانة عطاءات لا تحصى ولا تعد. وان من شيء واحد منكم الوقت نفسه في حاجة. كل واحدة نفسها في حاجة. ربنا بيقول لك وان من شيء ما فيش حاجة الانسان نفسه فيها. الا عندنا خزائنه
لما تدخل سوبر ماركت كبير ولا تجمع تجاري كبير. عندكم دهب موجود. عندكم اكل موجود. عندكم عربيات موجود. عندكم ملابس موجود عندكم مفروشات موجود. عندكم ملاهي موجود. ربنا بيقول لك وان من شيء الا عندنا خزائنه. ده كل حاجة لها
خزاين على خزاين لما ربنا يقول لك ولله خزائن السماوات والارض. اخواني واحبابي في الله عايزين نعرف قد ايه غنى ربنا عايزين نعرف غنى الله. عايزين لما نسمع الحديس بتاع النبي عليه الصلاة والسلام. يمين الله سحاء. يمين الله
في سحاء لا تغي لا يغيضها شيء الليل والنهار. يمين الله سحاء. يعني الخير نازل نازل فيضانات ربنا بيدي الخير للبشر وللمخلوقات فيضانات والخزاين ما بتخلصش. الخزاين قاعد انهبر منها فيضانات وما بتخلصش. خزاين ربنا يا جماعة. انتم عارفين خزاين ربنا فيها ايه؟ عايز تعرف خزاين ربنا فيها ايه؟ بص للمنازر الطبيعية واحنا قاعدين
دلوقتي في جزر في المحيطات فيها كمية مناظر طبيعية تغلب العقل تطير العقل وما فيش مخلوق بيتفرج عليها. الوقت عن المحيطات فيه منازر للشعب المرجانية تطير العقل وما فيش مخلوق اصلا يعرفها. فيه ملايين الانواع من الكائنات الحية عايشة لحد دلوقتي على وجه
الارض البشر لم يكتشفها. العلماء بيقولوا خمسة مليون نوع كائن حي لسه لم يكتشف حتى الان. ولا هيكتشف معزمهم ليوم القيامة. لمين ده يا رب لمين كل الجمال ده يا رب؟ لمين كل الجمال اللي في مليارات المجرات اللي البشر ما بيشوفهاش يا رب؟ لمين يا رب؟ مش لك يا ابني. ربنا الغني عنك
ربنا الغني على انك انت تبص وتتأمل وممكن تقول سبحان الله وما تقولهاش. لمين ده يا رب ربنا عشان تعرف غنى ربنا. النهاردة وانا ببص في اهدي الكون ابص كده في لوحة عليها منزر اراضي خضرا طويلة. كل ده طالع من خزاين. ابص لنور الشمس وهو نازل. النور ده جاي من
قايم ابص يقول لك حديقة غناء يعني مليانة نعيم. مليانة انس مليانة بهجة. الكون كله غناء. غناء من زائد يا جماعة عايز تعرف الخزاين بص للسماوات. السماوات المهولة دي ربنا يقول لك والسماوات مطويات بيمينه. الله! ده
القصر الجمهوري من ايام محمد علي مش هاين عليهم يهدوه. ورغم انهم ممكن يهدوه ويبنوه تاني. يقول لك لأ ده متكلف كتير اوي مش هايب. ربنا بنى سبع سماوات يهدوهم في لحزة ويبني مكانهم تاني. معناها ايه ؟ معناها ان ربنا قادر. لما رحنا الكعبة كلنا كنا مبهورين ليه ؟ ده هدوا الفنادق اللي حوالين
الكعبة يا ابني ده الفندق يجي له بتلتميت ربعميت مليون ريال. هم ده هدوا جبل وبيبنوه فنادق. نقعد نبص كده ونبص للالات اللي شغالة اربعة وعشرين ساعة ونقول ده عندهم شوية فلوس يا اخي. ده الناس دي عندها مليارات الريالات مش عارفة هتعمل بها ايه. امال ربنا يوم القيامة والسماوات مطويات بيمينه
سموات تتهد وتتبني تاني. ربنا غني قد ايه ؟ كل ده من الخزاين يا جماعة. عايز تعرف خزاين ربنا كل فلوس الاغنيا اللي في العالم دي فلوس بالجنس اللي من خزاين ربنا. اوعى تنبهر بخزاين بيل جيتس. انبهر بمنابع التقسيم اللي نزل منها للخزاين دي. اوعى تنبهر بالفلوس بتاع السلطان
اللي بيستحمى في بانيو دهب. اللي اللي الطيارة بتاعته قصر طاير في الهوا. ما بياكلش غير في معالق دهب. عائل قصر الفين اوضة فيه متين وخمسين حمام. عنده خمسميت عربية مرسيدس وتلتمية لامبورجيني وتلتميت
وتلتميت عربية بنتلي. وعشرين عنده الفين عربية من اعظم الموديلات اللي موجودة في العالم. بيتصنعوا مخصوص. الترابيزة اللي بياكل عليها دهب. الحمام اللي بيدخل فيه مصنوع فيه من الذهب. ده ده واحد يا جماعة. ده ده بني ادم
كل اللي عنده ده من خزاين ربنا سبحانه وتعالى. عايز تعرف ربنا غني قد ايه؟ عايز تعرف ربنا سبحانه وتعالى عنده قد ايه؟ بص الاغنياء بتوع عندهم ايه ؟ كل ده من الخزاين. كل فلوس البنك المركزي اللي في القاهرة من الخزاين. كل ارصدة المليونيرات بتوع مصر اللي في البنوك من الخزاين. الفلوس اللي في جيبكم
كلها دلوقتي من الخزاين والفلوس اللي مش في جيبك وعندك في البيت من الخزاين. المجوهرات اللي كل الستات لابساها من الخزاين. الفاترينات بتاعة محلات الدهب والالماز اللي في الدنيا كلها من الخزاين الفلوس اللي في البورصة والارصدة اللي في البورصة والشيكات اللي بتتصرف يوميا كل ده
الخزاين المجوهرات اللي الستات لابساها. كل ده من خزاين الله. خزاين البشر. امريكا لما يقول لك انفاق امريكا في الانفاق علم مليارات في التسليح مليارات. كل خزاين امريكا دي من خزاين الله سبحانه وتعالى. كل فلوس ملوك الخليج من خزاين الله سبحانه وتعالى
حالة كل ده عايز تعرف الخزاين فيها ايه ؟ الجنة الفردوس الاعلى من الخزاين. كل الجنة دهي من الخزاين وخزائن ربنا ملأى. كل الجنة دي من الخزاين. امير من امراء الخليج اوضة النوم بتاعته عنده اربع زراير. كل زرار يتك عليه السقف
جدران والعفش كله يتشال ويطلع مكانه الكتروني عفش تاني باوضة تانية. بتصاميم تانية. الاوضة دي متكلفة كم بقى؟ ده ده امال يا جماعة الاوضة في الجنة متكلفة كام ؟ اومال يا جماعة المتر في الجنة بيتكلف كام ؟ لما ربنا سبحانه وتعالى يقول لك ان الله يدخل الذين امنوا
وعملوا الصالحات جنات تجري من تحتها الانهار. القصر بتاع اهل الفردوس الاعلى القصر بتاعه فوق اهل يبصوا له كده وهم مبهورين وهو البلكونة بتاعته بتطل على نعيم اهل الجنة داير ما يدور. لان الفردوس الاعلى فوق وفي وسطانية الجنة. فالجنة
من غير ما يدور حواليهم وهم بيبصوا عليها من فوق. اهي الجنة يبصوا كده القصور القصور بتاعة الامراء اللي مبنية فوق وقف الملك عبدالعزيز بكام ؟ قصر الملكي اللي جنب الحرم المكي بكام ؟ بكام يا اخوانا ؟ القصور الملكية اللي على الجبال في السعودية دي بكام يا جماعة؟ كل ده بكام ؟ امال قصور الجنة دي تبقى بكام بقى
الدهب بتاع الكرة الارضية كله ما يجيبش الدهب بتاع ساق نخلة واحدة في الجنة. الجنة دي فيها دهب قد ايه؟ الجلالي الجليري ده حاجة يعني سبحان الله العظيم شوفوا التحف والانتيكات. والحاجات اللي بتتباع فيه في هذه المحلات. شوفوا بقى بتاع الجنة قد ايه. شوفوا
قد ايه ؟ شوفوا الجنة التحف اللي فيها شكلها ايه ؟ شوفوا الجنة الابهار اللي فيها شكله ايه لما شفت القصور بتاعة ملوك الفرنسا قبل قيام السورة الفرنسية تبص للسقف ما فيش مللي من غير تحف. تبص للجدران ما فيش ملي من غير تحف. تبص للعفش للستاير للنيش
ما فيش ملي من غير تقعد. امال اللي ربنا اعده للناس في الجنة شكله ايه؟ يا جماعة ربنا غني قد ايه؟ ده ملك مصر لما اراد انه يجوز بنته في قطر الندى بالخليفة في العراق عمل لها في كل محطة تنزل فيها قصر من ميزانية مصر. مصر فلست
قرب للمرات اللي مصر فلست فيها في التاريخ. خزانة مصر فلست. لما حاول يعمل فيها جدع ويبني لها كزا قصر في المحطات بتاعة الطريق سبحان الله! انما ربنا كل القصور دي وكل ده ما نقص ذلك من ملك الله. ده الخزاين ده الغنى المخلوق. مش الغنى
الزاتي ده كل ده لا شيء اصلا في غنى الله. الغني سبحانه وتعالى. عايزين عايزين نعيش مع غنى الله. انا عايزك تخرج من اسم الله الغني وانت بتتدبر فيه في حياتك. ان ربنا ممكن يغير لك حياتك كلها. ان ربنا ممكن يعمل لك كل حاجة. ان ربنا ممكن يغنيك عن البشر
كلهم ان ربنا ممكن يديك عطية هو ربنا ما يقدرش يدي شقق يا جماعة! هو ربنا ما عندوش شقق! هو ربنا بيدي هداية وبيفتح افتح القلب للعبادة بس ربنا ما بيديش شقق. ربنا ما بيديش فلوس. يعني ربنا ما بيديش دنيا. يعني ربنا ما بيغنيش. هو ممكن في الدنيا يحفظك انه يديك
مسلا مليار جنيه ليه ؟ اصل انت لو خدتهم ممكن تضيع. انما ربنا ممكن يغنيك. الله! بس اصل يا اخي الله يحجب الدنيا عن المؤمن من اجل ان يا ابني الله يحجب الدنيا على المؤمن ماشي. مش هتبقى بالجتس يعني مليارتين الا ان يشاء الله. انما هو انت طلبته وربنا ما ادكش ؟ حد فيكم يا جماعة طلبه ربنا ما ادهوش ؟ حد فيه
وقف يبكي بين ايدين ربنا في التلت الاخير ويقول له عايز اتجوز وما اتجوزش! حد فيكم وقف يبكي في التلت الاخير ويقول له عايز شقة وما خدش! هو انت يا ابني طلبت وما خدتش ؟ انت بتحسبها كده ليه ؟ احد اخواني من الشباب حبايبي يعني ربنا يحفظه يا رب. الشاب ده كان غير ملتزم وكان شغال يعني في يعني الضياع
بقى في السياحة والضياع والخمور يعني موبقات والعياذ بالله. بيقول سبحان الله لما تاب الى الله وربنا ايقظ قلبه بالايمان بيقول اتطرد من الشغل بتاعه ما ينفعش بقى تربي لي دقنك وهتعمل لي الكلام ده. وكان بياخد يعني ايه فوق العشر تلاف جنيه وحاجة قريبة من هزا المبلغ شهريا. فبدأ يبيع شرايط في الشارع
ايام ما كان لسة الشرايط موجودة بدأ يبيع كان لسة معي في رحلة بنجلاديش. ها بدأ يبيع شرايط في الشارع. والناس بقى بتبص له بقى ايه ده! ربنا رزقه سافر السعودية
راح اشتغل عند واحد ادى له مرتب محترم وادى له عربية فجه ميعاد انتم عارفين اخوة التبليغ بيخرجوا في الدعوة الى الله. فعايز يخرج اربع شهور. الراجل قال له ايه
كل اربع شهور قال له طب الف سلامة خرج رجع رفده. ما هوش عايزه. فهو مش عارف يعمل ايه وماشي ما هوش عارف يعمل ايه. ويجيب فلوس منين. بيقول لي ماشي في مكة فلقيت فندق
كبير كده فاضي خالص. يعني فسأل قال له الفندق ده ما فيش حد في موسم الحج سكن فيه. ولا طلب انه يسكن فيه. بيقول ليلتها لقى واحد بيتصل به بيقول له في وفد من تركيا تلات تلاف واحد تركي في اخر لحظة ربنا رزقهم تلات تلاف تأشيرة حج. ومش لاقيين مكان يسكنوا فيه. طبعا
المهنة دي في السعودية بتكسب ملايين. مهنة ان انا اعرف اجيب فوج واتوسط ما بين الفندق والفوج. راح للفندق لقى الفندق لسة فاضي. اتوسط ما بين الاتنين كان معه اتنين
اصحابه ماشيين معه في الموضوع ده. السمسرة بتاعته كانت نص مليون ريال. نص مليون ريال بيقول خد الفلوس حوالي ربعمية وهي يعني الف ريال بيقول خد الفلوس في نفس في يوم مضوا العقد بيقول خد الفلوس قال لاصحابه احنا التلاتة كنا بنمشي مع بعض قالوا له احنا ما لنا ده شغلتك انت. ده قال لهم هنقسمها ما دام كنا مع بعض. بيقول
نصيبي كان حوالي مية واربعين الف ريال. مرتب سنة كاملة. قال لي ربنا بعت لي في يوم رزق سنة. في يوم رزق سنة. يعني هو انفق ايام واسابيع وشهور عشان الدعوة الى الله ربنا في يوم بعت له اسم سنة. رزق سنة. ربنا الموت
ربنا يقدر يغنيك. اسألوا المليونيرات بتوع الدنيا كلهم. انا لما اقعد مع حد مسلا من الاغنيا يقول لك ده ده هي صفقة في لحزة جت بقى يا غبي ربنا لما بيبني بيغني في لحظة بتلاقي نفسك بيتغني. ولكن احنا مش عايزين نتكلم عن اسم الله الغني عشان نتعشم في فلوس كتير. احنا عايزين نسدد ديونا
وعايزين ربنا يدينا آآ آآ الحاجات الصغننة دي يا رجالة الشقة والعربية والايه حاجات الايه الحاجات الخفافي ديت ها وشوية فلوس كده برضه نعرف نصرف شوف منها نصل بها ارحامنا ونبر بها جيرانا ونتصدق بها على الفقراء زي النبي قبل البعسة كده انك لا تصل الرحم وتطعم المسكين وتعين على نوائب الحق
وتكسب المعدوم. احنا مش عايزين غير كده. بس مش عايزين من الدنيا اكتر من كده. وعايزين من اسم الله الغني بقى انواع الغنى التانية اللي احنا هنتكلم عنها دلوقتي. ولكن انا عايز
ازك تعرف ربنا غني قد ايه. واحد راح لاحد الدعاة في الخليج بيقول له يعني شاب وما عندوش راجل وما عندوش مكان يأويه. فبيقول له انا عايز شقة قال له اسأل ربنا ان ربنا يديك شقة. القصة دي حقيقية طبعا. قال له اسأل ربنا ان ربنا يديك شقة. قال له يعني هو ربنا عنده شقق؟ هو مش ربنا عنده بس هداية
ويا رب اديني الجنة هو ربنا عنده شقق! قال له ربنا عنده شقق! ربنا عنده بيوت! ربنا عنده بيوت! فالراجل مشي كده! وخلاص يعني الراجل كسفه الشيخ كسفه! يعني ايه ما رضاش
يزعلوا بجد هو في زنه كده يعني. الراجل مشي من هنا جه واحد خليجي للراجل للشيخ قال له انا باني عمارة وعايز اوقفها لله. اديها للشباب اللي لسة بيتجوز كل واحد ادى له ايه؟ ادي له الشقة كده كزا سنة ولا حاجة. لحد ما وقف على رجليه. الراجل جاي للشيخ بعدها على طول قال له الشقة موجودة. فالراجل مش مصدق
فشيخ بيقول كل ما الراجل يشوفه يقول له ايه عنده بيوت عنده بيوت. فعلا ربنا عنده بيوت. خلاص انا صدقت ان ربنا عنده بيوت. صدقت ان ربنا عنده في شقق صدقت ان ربنا خزاينه مليانة اولاد. صدقت ان ربنا والله يا اخواني يعني اخ سبحان الله العظيم كان جاي كنت انا واقف يعني. وطلب من اخ يعني
كان واقف قال له انا بقى لي عشر سنين لا انجب عشر سنين لا انجب. يعني ونفسي في عيل فيعني الاخ رفع ايده السما قال اللهم ارزقه ذرية. بعدها قابلنا الاخ ده اقسم ان في نفس الشهر زوجته حملت. في نفس الشهر بعد عشر سنوات. ربنا عنده
بس المشكلة فينا احنا. ربنا المغني سبحانه وتعالى ربنا الغني سبحانه وتعالى الذي يغني عباده. طبعا يا اخواني يعني لما تعرف ربنا يقدر يغني قد ايه وربنا سبحانه وتعالى يقدر يدي ايديه احد الشباب راح للشيخ الشنقيطي في الحرم فقال له يا شيخ انا واحد من الشناقطة يعني قال له انا
عندي انا رايح اتقدم لوظيفة ومحتاج واسطة عشان خاطري يا شيخ يعني الشيوخ في السعودية لهم وضع كبير يعني. مش زي الشيوخ في مصر. الشيوخ في مصر بتجري وراهم ان هم شيوخ في السعودية يعني ايه لهم اعتبار كبير في البلد يعني. فقال له يا شيخ شف لي واسطة الله يكرمك عشان الوزيفة ديت وانا غلبان وعايز اتجوز وعايز وعايز شيخ قال له
هقدر اشوف لك واسطة. قال له يا شيخ واسطة كبيرة. قال له واسطة كبيرة. قال له خلاص قال له خلاص. الشيخ الشنقيطي قام الليل وقعد يبكي ويدعي له. ان ربنا يرزقه. فالشاب جاي له بعدها
فما راحش يتأدب بقى للوزيفة. فقال له شفت لي وصى يا شيخ؟ قال له شفت لك وصفة. قال لي كلمتها لي؟ قال له خلاص كلمتها. قال له مين يا شيخ؟ قال له ربنا. قال له يا شيخ انا باقول لك واسطة وانت تقول لي ربنا
فالشيخ قال متأثر فبكى بكى وغضب على الشاب قوي وغضب قوي من ان ايمانه ما وصلوش ان هو يفهم قيمة الكلمة دي. فالشاب رجع لنفسه يعني ايه ؟ استغفر ربنا وتاب. واحد يدعي ربنا بقى وخلى يقينه على الله سبحانه وتعالى. الموقف هزه من الشيخ يعني. فراح كان رايح يتقدم لوزيفتين. راح للوظيفة الاولى
رفضوه. فراح للوظيفة التانية على طول بعدها. راح للوظيفة التانية فداخل كده فلقى واحد صاحبه هناك. فبيقول له ايه ده؟ ايه اللي جابك هنا؟ اترني صاحبه ده المدير هو رايح
عيل موظف هو مناه انهم يقبلوه موظف. صاحبه بيحبه قال له ده انت امكانياتك اكبر من انك تبقى موزف عادي. انا هاخليك النائب بتاعي خرج وهو نائب المدير رجع للشيخ قال له نعم الواسطة. نعم الواسطة ربنا سبحانه وتعالى. نعمة ان ربنا نعمة الرب وربنا يا جماعة. ان ربنا رجع
مدير يعني يا اخوانا ربنا لما بيدي سبحانه وتعالى ربنا لما بيعطي ربنا لما عطاءاته بتنهمر سبحانه وتعالى طبعا ده يعني انا المقصد اللي انا عايز اقوله لكم ان الدين بيجيب غنى يا جماعة. يا اخوانا الدين بيجيب غنى. واحد هيبص كده يقول لي ايه؟ انت مش شايفنا ولا ايه
انت مش شايف السويت شورت اللي انا بقى لي تلات سنين باحضر لك به ولا ايه! دين ايه يا عم اللي بيجيب غير يا عم! انت الدين بيجيب غنى! ازاي يعني
هو انت عندك دين هو انت معتقد ان اللي احنا بنعمله ده دين؟ هو انت معتقد فين الجهاد يا ابني؟ فين يا ابني اللي تعال بقى شف الدين بيجيب غنى ازاي
تعال شف ربنا ادى للانبياء ايه. اداهم ايه في الجنة؟ اداهم ايه في الدنيا؟ في الدنيا. تعال شف ربنا ادى للصحابة ايه. تعال شف ربنا ادى او جات النبي ايه لما خيروا في يوم من الايام النبي مهما زاد الدخل بتاع الغنائم ما فيش زيادة في الانفاق البيتي. احنا اهل اخرة. وكل زوجات النبي
النبي الا واحدة بس. وده اللي كتير من الناس ما يعرفوش ان فيه واحدة اختارت انها تطلق لانها مش قادرة تصبر على عيشة الفقر مع النبي عليه الصلاة والسلام وده اللي كتير لا يعرفه هزا هزا الامر. هذه المرأة افتأرت لدرجة انها كانت بتلم البحر من الطريق وتقول انا الشقية والعياذ بالله واستساء النبي
بقى يجي لهم الملايين. كل واحدة يتوزع عليهم الملايين بعد موت النبي. عليه الصلاة والسلام. شف الصحابة اغتنوا قد ايه. الصحابة قال لها هم مش كانوا فقراء. هم اللي كانوا بيرموا الفلوس. انما اللي قبل الفلوس منهم كان ساكن في قصور. يقول لك قصر سعد ابن ابي وقاص. قصر سجنه في قصور
الصحابة كانوا مليونيرات. عبدالرحمن بن عوف كان بيجيب القافلة بملايين مملينة. الصحابة يا جماعة بيشوفوا ربنا خلاهم ملوك. الانبياء شوفوا ربنا يا جماعة الدين بيجيب فلوس. الدين بيجيب غنى. اكتر حاجة بتجيب غنى في الحياة هي الدين. لما قابلت
المهندس اللي هو انتم عارفين اللي هو فتح مشروع فقال لربنا له عشر المكسب. فلقى الدخل بيتضاعف. قال خلاص ربنا له الربع بيتضاعف خلاص ربنا له الترم. بيتضاعف خلاص قلب. يعني الكلمة بتاعته بتعبيره يعني ربنا شريكي في التجارة دي. خمسين في المية وخمسين في المية. لقى الدخل بيتضاعف
لحد ما وصل لتسعين في المية من الدخل بتاعه. تسعين في المية من الدخل بتاعه للصدقات. والراجل مليونير. يعني هو مش راجل قليل! ده هو سروته نفسها مليونير. يعني سبحان الله العظيم يعني يعني اسمع ان يعني ايه ان هذا الرجل بيعطي عطاءات غريبة يعني لاي حد بيلتقي به او حد يعني سبحان الله
والله العظيم ولكن احنا هنا بنتكلم عن اسم الله الغني ليه؟ ليه؟ عشان ربنا لا يغنينا الا به. احنا عايزين من ربنا. احنا عايزين عشان كده اللي اسم الله الغني. ضربوا امثلة في الاستغناء تطير العقل. تفوق الخيال. اللي عرفوا اسم الله الغني عبدالرحمن بن عوف رايح
ادينا معدم معدم. ما عندوش فلوس يقدر يسكن بها. سعد ابن الربيع قال له سروتي. سعد ابن الربيع رضي الله عنه اللي اتقتل في احد. النبي اخى بينه وبين عبد الرحمن ابن عوف رضي الله عنهم اجمعين قال له سروتي بالنص بيني وبينك كان غني جدا. وقال له انا متزوج اتنين انظر الى ايهما اعجبك يعني
مية درجة سيدنا سعد بن ربيع عرض عليه نص سروته عبدالرحمن بن عوف رفض قال له لا بارك الله لك في اهلك ومالك دلني على سوق المدينة وراح واشتغل ليه ؟ مستغني بالله. الاستغناء بالله يا جماعة. ضرب امسلة في الاستغناء بالله ان جات فرصة ان شاء الله نتحدس في هزا الموضوع في اخر
امسلة تفوق الخيال في الاستغناء بالله ليه ؟ خلاص يا ابني انا ماشي انا انا ما عدتش آآ انا ما عدتش اسم الاخ حازم حبيبي انا حازم باشا الوقتي. ليه
اصل انا مش من اللي في جيبي. ده انا باللي في الخزاين. هو انا لو ابويا في جيبه مليون جنيه هو انا جيبي فاضي احس ان انا قلقان! ما اللي في جيب ابويا في جيبي. لو ربنا تولاني انا اللي
اللي في الخزاين ده في جيبي عشان كده اللي يفهم اسم الله الغني يتعامل مع الحياة تعامل الاغنياء. ليه؟ لان هو بياخد من الخزاين لان هو بياخد من الخزاين مش بياخد
خد مين ؟ مش بياخد من آآ من اللي في جيبه. دي قضية خطيرة جدا يا جماعة. قضية الدين بيجيب غنى؟ اه الدين بيجيب غنى. لما كنا في الدفعة كنا حوالي
في خمستاشر اخ كده خمستاشر واحد يعني ايه ملتزمين يعني او بيحاولوا يجتهدوا في الدين او كده مسلا يعني طبعا يعني ممكن واحد مش ملتحي واشد اجتهادا انما يعني ايه
دي الشلة بتاعتنا بقى يعني. اول ما اتخرجنا احنا الخمستاشر جرينا على الجواز. والله العظيم يا اخواني كان منا اخوة مش فقرا يعني كلمة فقرا ديت يعني ايه؟ كان فيها يا اخوة شبه معتمد. يعني كان منا اخوة تدخل بيتها انت اصلا ما انتاش عارف البيت انت انت
يعني فقر شديد جدا وكلنا لا نملك اصلا. نملك مين؟ ده احنا داخلين بيوت وحاطين رجل على رجل. واحنا لنا شروط في الجواز. شرط مين يا ابني؟ احنا ما فيش معنا اصلا جنيه
كلنا يعني حالتنا واللي يقدر والجدع اللي يقول لوالده مننا انا عايز اتجوز كان ابوه يرميه من الشباك على طول تتجوز مين يا ابني؟ انت انت مش شايف نفسك ولا ايه
وكلنا جرينا على الزواج وكلنا واحنا لسة متخرجين خطبنا واتجوزنا وباقي زمايلنا كل يوم يبصوا ان ده شيء جنوني احنا لازم نبني نفسنا ولازم انت معنا فلوس ولازم نجيب شقة ولازم نجيب تمن المش عارف ايه وتمن ايه وتمن ايه. هل واحد فينا اتزنق ماديا؟ هل واحد فينا لم يغنه الله من فضله
سبحانه وتعالى ولا واحد ولا واحد فينا تعثر ماديا. ازاي ؟ ما تقولش زاج. رغم ان سبحان الله منا اللي زي دكتور عبدالرحمن كده اللي كان يجي له عقد عمل بالاف الريالات. وهيشتغل تلات اربع ساعات في اليوم ويرفض. يرفض ليه؟ يقول لك الدعوة في مصر وانا مش هسيب مصر. وهو ممكن
احوج ما يكون الى الجنيه مش الى التمان تلاف ريال اللي جايين له. الكلام ده من سنين طويلة واحنا لسة متخرجين كمان. يعني كانت سروة سروة حقيقية ويرفض ليه الدعوة الى الله؟ دي
بالله انا باقبض من ربنا هنا بالعملة الصعبة اوي. ده انا هاقبض الكلام ده قصور في الجنة. ده انا هاقبض الكلام ده فتوحات. اموال دي كلها ما تجيبهاش. انا احنا بنقبض بالعملة الصعبة يا جماعة. يوم القيامة العملة حسنات. احنا بنقبض بعملة تانية. وما يغني عنه ما له
اذا تردى فلوس ايه اللي هتنفع يوم القيامة ولا في الدار الاخرة؟ العملة بتتغير تماما؟ سبحان الله العظيم! بص للانبياء ربنا اغناهم ازاي ؟ سيدنا ابراهيم ده دبح العجل للضيوف. عجل! يعني انا يعني ده انا لو كريم اوي هجيب لك يعني ايه كل واحد شوية رز وحتة لحمة جنبها يعني. عجل! يبقى سيدنا ابراهيم
كان عنده ايه؟ واول من ضيف الضيفان سيدنا ابراهيم يعني ايه اول من ضيف الضيفان؟ يعني اول من ابتكر استخدام الاكرام في الدعوة الى الله. انه هو يوقد النار ويذبح العجول وكل اللي يجي له يغرقه اكل ليه؟ عشان عايز الناس تيجي تسمع عن الدين. فاخذ من هذا
خد التبليغ خده من هزا يعني قاعدة كده بيسموها دعوة بلا اكرام اجرام دعوة بلا اكرام اجرام يقول لك انت لازم ادي للناس. الله! لازم ناس تصدق ان فيه اخرة لما تطلع من جيبك حتى وانت محتاج الناس تصدق ان فيه اخرة. فقال لك دعوة بلا اكرام اجرام يا عم هو انت بتدي من جيبك
انت بتدي من خزائن الله. سيدنا محمد كان يعطي غنم بين جبلين من فلوسه يا جماعة. ده دي من ملكية سيدنا محمد عليه الصلاة والسلام. كان يعطي خنب بين جبلين عليه الصلاة والسلام. سيدنا ايوب كان ملط مليونير. قبل ما يبتلى بالمرض. ولما ربنا شفاه امطرت عليه السماء جراد من ذهب
اسمعوا يا امة محمد امطرت عليه السماء جراد من دهب ربنا مطر عليه السما دهب ربنا مطر عليه السما دهب. مين اللي قال ان ربنا ما بيديش فلوس؟ مين اللي قال ان ربنا ما بيغنيش بالفقر؟ مين اللي قال
وربنا ما بيسدش ديون. مين اللي قال ان خزائن ربنا ما فيهاش كل الدنيا اللي احنا محتاجينها؟ من الذي افترى على الله هذه الفريا؟ ربنا مطر نبي مش على واحد حتى عادي على نبي جراد من ذهب. فاخذ يحثو الذهب. فربنا قال له الم اكن اغنيتك عن من فضلي؟ قال
هو من يشبع من فضلك يا رب. ما انا هاخد الفلوس دي يا رب اسخرها. سيدنا سليمان دبح عشرين الف فرس من الصافونات الجهاد في يوم ملكيته الخاصة مش ملكية الدولة مش اموال الدولة العامة. ده ده كانت الخيول اللي سيدنا سليمان مجمعها لنفسه. عشرين الف خيل الخيل ما تقلش عن مليون جنيه. يعني
عشرين مليار في يوم. مين اللي قال ان الانبياء والذي افتقر منهم زي النبي عليه الصلاة والسلام مسلا في غالب احواله هو اللي اختار وهو اللي مش عايز. هو اللي الدنيا بتيجي له
بيطلعها زي ما النبي خرج من المسجد لقى اموال البحرين كده دهب متكدس لم يلتفت اليه اصلا. لم ينزر اليه عليه الصلاة والسلام. هو اللي مش عايز. ولكن اكيد ربنا بيدي ربنا بيدي. الله الغني يا جماعة. خزاين ربنا مليانة كل حاجة. طب وخزاين امريكا؟ خزاين امريكا بقى اللي بتنفق المليارات! يا ابني مش عايز
الدين اتخدع. يا اخوانا مش كل ما يحصل ازمة اقتصادية في مصر اجروا على دولة غنية. آآ غيروا الحكومة. يا عم غيروا الحكومة. المشكلة في الحكومة. يعني هو انت جبت
آآ بتاع وحطيت مكانه في ده. يا ابني الحل العلاقة مع الغني. المشكلة في العلاقة مع المغني سبحانه وتعالى. هي دي المشكلة والازمة الحقيقية قضية ان احنا نعرف غنى الله سبحانه وتعالى لما كنا مع ربنا الدولة الاسلامية لما كانت مع ربنا كان عمر ابن عبد العزيز
مليانة يقولوا له فاضت الخزائن. ما هو ربنا بينزل من خزاينه علينا. قال لهم قال لهم زوجوا كل من لا زوج له. يعني الشباب اللي في المسجد دول كلهم اتجوزوا على
طب الحكومة وبعد كده قالوا له فاضت الخزاين قال لهم اعطوا دابة لكل من لا دابة له. يعني كل شاب منكم يروح اي معرض سيارات يا جماعة ياخد العربية اللي هو عايزها ويمضي ورق
بس عشان يستلموا الفلوس من الحكومة. بعد كده قالوا له فاضية الخزائن. قال لهم ادوا ديون كل من عليه دين. يعني اللي مديون الحكومة هتسد له. اللي عليه اقساط عربية الحكومة
اللي خد شقة من الحكومة وعليه اقساط الحكومة هتسد له. اللي اداين في جوازة بنته الحكومة هتسد له. اللي كان عايز يعمل عملية ويداين فيها الحكومة تدي له. قالوا له
الخزائن قال لهم انثروا الحب على رؤوس الجبال حتى لا يقال ان الطيور جاعت في بلاد المسلمين. الخزاين مليانة. تيجي الوقت تقول الدين ما بيجيبش فلوس. الدين بيجيب فلوس. الدين بيجيب غنى. الدين بيحل مشاكل الدنيا
امال انا فقير ليه؟ امال اغنى واحد قاعد في الدرس دلوقتي في جيبه وسبعة جنيه ليه امال تلاتربع اللي قاعدين قدامي مش عارفين يتجوزوا ليه ؟ ليه ما باخدش ؟ لما ربنا غني اوي كده ليه ما باخدش ؟ عارف لما واحد يكتشف
ان ابوه ملياردير وهو ما كانش يعرف لما ربنا غني اوي كده انت بتاخد بس فيه احتياجات انت محتاجها وما انتش واخدها طب انا ليه ما باخدش؟ حد يقدر يقول لي المفاجأة المزهلة احنا ليه ما بناخدش
عارفين احنا ليه ما بناخدش ؟ اصدمكم واقول لكم السبب ونشرحه بعد الادان زنوب عشان ما بتطلبش ازاي ما بتطلبش هنصدم نفسنا بها بس بعد الاذان الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله
آآ آآ يعني نسأل الله سبحانه وتعالى ان يكفينا بحلاله عن حرامه وان يغننا بفضله عمن سواه. آآ يعني احنا مش عارفين طبعا الكلام عن اسم الله الغني كتير جدا يا جماعة
فانا مش عارف اعمل ايه يعني ايه انا الوقتي في العنصر الاولاني. يعني انا عايز اتكلم عن خزاين الله. فانا في العنصر الاولاني خزاين الله انما يعني فيه كلام خطير جدا عن معنى الغنى اصلا. فيه كلام خطير جدا عن يعني جوانب اخرى في اسم الله الغني. فاحنا هنشوف بقى انما فيه نقطة لازم نخلصها النهاردة
المرة الجاية ربنا سبحانه وتعالى يفرج علينا جميعا يعني ان شاء الله. سواء نواصل الموضوع او نشوف يعني امر اخر بازن الله سبحانه وتعالى. انما في نقطة خطيرة جدا يا اخواني. يا جماعة احنا
احنا ليه ما بناخدش؟ انت بتاخد وغرقان. بس احنا ليه ما بناخدش؟ لانك ما بتطلبش. هي ديت المشكلة الكبيرة. هو انت فاكر ان احنا المجهود اللي بنبزله ده. المجهود الكم اللي بنبزله في الدعاء ده. ده المجهود المطلوب! ده انت لو قلت يا رب اديني مصباح علاء الدين ماسكه
هو ربنا استغفر الله العزيم هو ربنا يعني يا ابني انت ده لو حصل معك كده انت تفسد اصلا. ولا عامل زي ولاد الملوك كده اللي بيحلموا به بياخدوه طب الناس عندها اكتئاب نفسي. ليه؟ لان هو ما ينفعش انك انت تعامل هزه المعاملة. مش دي المعاملة اللي انت تنصلح بها. اول حاجة انك ما بتطلبش. تاني سبب
ان انت ما بتصبرش. تالت سبب ان انت ما بتحسنش. يعني ايه؟ يعني ايه ما بتطلبش؟ انا عايزكم تعدوا معي يا جماعة اوقات اجابة الدعاء اه انا لما بدأت اتدبر في عدد اوقات اجابة الدعاء اليومية. مش الاسبوعية الاسبوعية يعني الساعة الاخيرة من يوم الجمعة اللي قبل المغرب. حد يقدر يقول لي
مين قعد الساعة اللي قبل المغرب يدعو ربنا النهاردة؟ ها؟ دا مصيبة. المنزر اللي انا شايفه قدامي دا مصيبة. وجاي تقول لي انا ما باخدش ليه؟ تاخد ايه يا ابني؟ تاني يا جماعة يمكن يكون الناس مش واخدة بالها من السؤال. مين يا جماعة قعد الساعة والله ما انا مصدق. يعني اللي انا شايفه ان انا مش مصدقه. مين يا
يا جماعة قعد الساعة اللي قبل المغرب النهاردة يدعي وزعلانين من الفقر اللي مالي حياتنا وزعلانين من المصايب وقاعد تقول اتجوز ازاي وقاعد تقول اللي احنا بنعمله ده معناه ان منسوب اليقين في القلوب في كارسة. ان اخطر ساعة اجابة في الاسبوع هي والتلت الاخير من الليل
طب مين يا جماعة التلت الاخير من الليل امبارح الساعة اللي قبل الفجر رفع ايده لربنا. طب انتم زعلانين من ايه يا اخوانا طب وانت عارف انت ماشي صح ولا غلط منين اصلا! ده انت لو حياتك مليانة نجاح اقسم بالله وبترفع ايدك ممكن يكون نجاحك
اكبر وبال عليك في حياتك. وممكن يكون احلامك اللي بتتحقق دي اكبر وبال عليك في حياتك. انت عارف منين انت صاحي ولا غلط؟ وانت عارف منين اللي انت فيه ده
كويس ولا وحش والمشاكل اللي عندك تتحل ازاي ؟ يعني المسجد الناس اللي قاعدة دهيه الشباب اللي قاعدين دهو تلاتة اربعة اللي اخطر وقتين اجابة دعاء قبل الفجر دعاء الاسحار والساعة الاخيرة من الجمعة تلاتة اربعة اللي رفعوا ايديهم وقالوا يا رب يبقى يا اخوانا يبقى
فعلا اكبر سبب انك ما بتاخدش انك ما بتطلبش. انك انت ما بتطلبش وجاي دلوقتي تقول انا ما باخدش ليه؟ وتاخد ليه؟ هتاخدها ازاي استغفر الله العظيم ربنا لا حرج في فضل الله. ولكن ده يبقى الاحوال بتاعتنا دي بقى ده ده احنا في نعمة كبيرة قوي ان احنا كده اصلا. اول تعالوا عدوا معي اوقات
اجابة الدعاء. عدوها معي. اول وقت اجابة دعائية وانا عايز الوية امي. مش الاسبوعي ولا السانوي ولا حد يقول لي ليلة القدر ولا حد يقول لي الحج ولا حد يقول
اللي جوة الكعبة انا عايز الاوقات اليومية السابتة. ها وما حدش يقول لي الصائم حتى يفطر والصائم حين يفطر. انا مش عايز الحاجات اللي الواحد بيعملها واحد ما بيعملهاش. انا عايز الحاجات اللي كله على الجميع. حد يعد معي ها؟ بين الادان والايه؟ والاقامة. يبقى كده كم وقت جاب الدعاء
خمسة ما شاء الله الناس رايحة الحساب التطور اهو. وايه كمان؟ السجود انت بتصلي كم ركعة في اليوم فرض سبعتاشر في اتنين يبقى اربعة وتلاتين وقت اجابة دعاء. وايه كمان؟ بعد كل صلاة اخفي عليك كده بقى
الناس المزاكرة كويس دي مشكلة اصلا احنا عايزين مفاجآت بعد كل صلاة يبقى خمسة كمان ها؟ الثلث الاخير من الليل يبقى دي واحد. واحد بس ثلاث ساعات. ها؟ لا في كل وقت ده لو
جمعت قلبك على الله بالخشوع. انا عايز الاوقات انا عايز الشيكات الممضية على بياض. بعد الايه؟ قبل التسليم في صلوات الفرائض قبل ما تسلم السلام عليكم ورحمة خمس مرات. ها ايه كمان؟ ما هو المسافر انا بقول لك انا مش عايز
حاجة الواحد بيعملها واحدة ما بيعملهاش. انا عايز الحاجة اللي علينا كلنا. برضو انا عايز الحاجات السابتة اللي هي الاساسية خالص. جميل كل دي اوقات طبعا ان شاء الله بازن
انت عندك حين سماع الازان. ها ان قلت الاذكار ادي خمس مرات. وبعد الوضوء ان احسنت الوضوء ادي خمس مرات. وبين الاذان اقامة ادي خمس مرات. وبعد الصلوات المكتوبات دبر الصلاة ابقى ادي خمس مرات. وما بعد التشهد الاخير قبل التسليم في الفرائض. ادي خمس مرات. وفي
في التلت الاخير من الليل ادي مرة حد منكم يعد معي. واربعة وتلاتين وقت اجابة دعاء في الاربعة وتلاتين سجدة فريضة غير النوافل ده يجمع كم واحد؟ ستين وقت اجابة دعاء
ستين شيك على بياض السما بتمطرهم عليك كل يوم. غير بقى تعالى بقى للصائم حتى يفطر اتناشر ساعة اجابة دعاء والصائم حين يفطر وزي ما انتم قلتم كل وقت لو جمعت قلبك على الله واتوضيت وصليت ركعتين وتوسلت. ولو رحت تصدقت ودعيت
ولو زرت مستشفى لمرضى وفقراء ودعيت. ولو والساعة الاخيرة من يوم الجمعة ولو وصلت رحمك ودعيت. ولو مرغت وشك في التراب ونزلت سجدت. قال ابن تيمية عنها لا بأس بهذا ودعيت. كل ده انما انا عايز ستين شيك على بياض كل
في يوم انا عايز كل واحد منكم يقول لي النهاردة كم شيء اتكتب فيه؟ القصة اللي بنقولها الراجل الملياردير اللي التاني بيقول له جبت ثروة ازاي؟ ادى له على بياض وقال له اكتب اللي انت عايزه. اتلخم واتلبخ قام شده منه وقال له انت ضيعت الفرصة. انت كل يوم ستين شيك مضينا على بياض بتضيعهم على نفسك
شيك واحد منهم يجوزك. شيك واحد منهم يسعدك. شيك واحد منهم تتفقه به في الدين. شيك واحد منهم انت يعني يعالجك من المرض اللي عندك. ان جمعت قلبك على الله. يبقى اول سبب ان احنا ما بناخدش ايه ؟ ده احنا بناكل كتير اوي بس يعني الحقيقة احنا ما بنطلبش
والفضيحة اللي يعني اللي احنا كلنا واقعين فيها بلا استسناء واللي بيتكلم اول واحد قبل اللي بيسمع اللي تعرضنا لها يا جماعة تدل على ان ايه ده! خمسة اللي رفعوا ايدهم في الساعة الاخيرة من يوم الجمعة! خمسة او اربعة او تلاتة كيف هذا؟ السبب التاني ان احنا ما بناخدش ايه
ان احنا ما بنصبرش بس انا هكمل فما بنصبرش ازاي. دا انا كنت بحسب ان نص المسجد هيرفع ايده ويقول احنا بنطلب. فكنت هكمل في موضوع الصبر انما اقول ايه؟ ان احنا ما بنصبرش يقول لك انا دعيت ربنا وما استجاب ليش ما استجابش ليه؟ حضرتك عملت ايه؟ يبقى دعيت ربنا قل لي حضرتك عملت ايه بس الاول كده؟ انت بتقف
على عيادة الدكتور شهر لحد ما يجي لي الدور بتاع الكشف بتاعك. قل لي بقى حضرتك وقفت على باب ربنا قد ايه كده ؟ قل لي بس كده ما تتكسفش من نفسك وقل لي اللي انت
بتقول ان الدعاء. انت لو عايز تجيب شقة في المساكن الشعبية. شقة في المساكن الشعبية. ها حضرتك بتروح المحافظة وتقول لهم انا عريس اكيد وعايز شقة في المساكن الشعبية ولا املك اي شيء. من حطام الدنيا الفعلي. يقول لك طب يا حضرة روح بقى المركز بتاع الكمبيوتر ومش عارف ايه هات لنا بيانات عيلتك
بالكمبيوتر وجدك وجد جدك والعيلة من اولها لاخرها كان شكلها ايه وبتعمل ايه. تروح وتيجي. يقول لك يا حضرة بقى رح هات لي بقى ايه مستخرج رسمي السجلات الرسمية مش عارف ايه. حاضر. وبعد كده حضرة بقى رح الشئون الاجتماعية. هات لي بحس اجتماعي ان انت تستاء. حاضر. وبعد كده يا حضرة رح بقى وزارة الاسكان. ومجمع
التحرير والشعر العقاري وهات لي ان انتم ما تملكوش شقة ولا عندكم فلوس تجيبوا بها شقة. حاضر. وبعد كده يا حضرة روح بقى الخمسين مصلحة كده بس بس هتخلص لي الامضاءات دي من شوية وكلاء وزارة وشوية مش عارف ايه. عشان حاضر. وبعد ما الملف تم الف مبروك يا حضرة الملف بتاعك خلص. فيه حوالي تمن تلاف
شاب مقدمين زيك ها ان شاء الله هم كلهم طبعا خمسين وحدة سكنية. ان شاء الله بازن الله الخمسين وحدة هيتم تشطيبهم على الطوب الاحمر بعد سبع سنين ان شاء الله بازن الله بعد سبع سنين الملفات بتاعتكم داهي هنطلعها وهنعمل لجنة وهنشوف الاولويات لمين وبعد
ناخد اللي لهم الاولوية هنقوم عاملين قرعة. القرعة هتقع على خمسين واحد بعدد الوحدات السكنية. لو وقعت القرعة بعد سبع سنين حضرتك هتيجي تستلم شقة على الطوب الاحمر ان شاء الله بازن الله انت واحفادك بقى ايه تتعاونوا كده وتغفئوها في
واحد مقدم على شقة من قبل ما يتجوز مرات بنته هتجوز ولسه ما خدهاش. ده واحد واقف على باب مخلوق عشان ايه عرفت بقى انك ما بتصبرش. طب لو انت تعبت مع ربنا ما اداكش شقة! طب لو انت لو انت قمت الليل وتوسلت؟ يا اخواننا اين اليقين يا اخواني
يا جماعة عايزين تعرفوا ربنا. ربنا قال اللي عايز يعرفه. واذا سألك عبادي عني فاني قريب ايه؟ اجيب دعوة الداعي. اللي عايز يعرف ربنا ما يقراش كتب عن ربنا. ما يسمعش دروس عن الاسماء الحسنى. اللي عايز يعرف عن ربنا ارفع ايدك وقل يا رب وانت هتعرفها. بس ارفع ايدك وقل يا رب. بس ارفع ايدك وتضرع
ايه وانت ساعتها هتعرف مين هو ربنا سبحانه وتعالى. وانت ساعتها ستعرف من هو الله. الغلام اللي ايام المجاعة وايام مجاعة بلد من بلاد المسلمين والناس ماشية مش بقى آآ ما فيش بنزين والناس بتتشاكل مع بعض في البنزينات ده الناس مش لاقية تاكل. والناس واحد من السلف
حد لا قاعد يلعب قال له يا غلام اتضحك والناس في هذا الكرب؟ فقال وما لي لا اضحك؟ ولي سيد يملك حديقتين. ده انا ده انا ابن آآ ده انا
آآ يا عبد عند واحد غني جدا انا ما ليش دعوة بالازمة الاقتصادية بتاعة الناس دي ولا تلزمني في حاجة. خالص فمضى ذلك العالم وهو يضرب كفا بكف ويقول له سيدنا
يملك حديقتين فلا يخاف. ولي رب يملك السماوات والارض. واخف ولي رب يملك خزائن السماوات والارض واخاف ولي رب بيده خزائن كل شيء واخاف ولي رب ان من شيء الا عنده
اخاف يبقى اذا يا اخواني في الله احنا يعني هنقف عند هنا النهاردة باذن الله سبحانه وتعالى آآ احبطتوني ربنا ايه ربنا يهدينا ويهديكم ساعات الواحد يقول مين اللي قام الليل امبارح فيلاقي عشرة ياشي يا سيدي مين اللي صام اتنين والخميس
تلاقي عشرين امرنا لله نواة السكر بعد كده بيتلم غزل البنات عليها. مش مشكلة. انما ان انا اقول لكم ساعة الاجابة بتاعة يوم الجمعة تلاتة يرفعوا ايديهم! ده انا هشهر بكم في الفضائيات. ده انا هافضحكم. ان انا اقول لك
التلت الاخير من الليل اللي ما فيش حد بيرد باب الملك فيه الا ويرجع وهو مروي واخذ طلبه ولقى اربعة اللي رافعين ايديهم يبقى يا اخوانا احنا محتاجين نراجع نفسنا عشان كده بازن الله فور الدرس بازن الله سبحانه وتعالى هنعمل الورش الورش اللي هتطلع صنايعية بقى. لان احنا بصوا يا جماعة
احنا لقينا ان الدروس ما بتطلعش بقى قوي يعني. خلاص عشان ما نضحكش على بعض. بتطلع من الاخر اربعة بيرفعوا ايديهم ويقولوا لنا احنا ندعي. فعابرين مشروع الورش الايمانية اللي
بتطلع صنايعية في الدعوة وفي العمل الخيري وفي عبادة ربنا بازن الله سبحانه وتعالى. اول ما صلاة العشاء هتتم فورا في عقد بازن الله طبعا العقد له جمهور احنا متفقين ان العبد هيجيب لنا جاتوه للحلقات النهاردة ان شاء الله. مش عارف بقى هو الاتفاق آآ يعني ايه؟ الاتفاق موجود ولا لا؟ لو الاتفاق مش موجود هناخد حقنا ناشف ان شاء الله
آآ آآ اول ما بازن الله تخلص صلاة العشاء هتلاقوا اخوانكم اللي ماسكين الورش كل واحد في مكانه فيه ست مجموعات بازن الله معمولة هنا وهنا وهنا وهنا وهنا وهنا واللي بيهرب وعايز يجري معمول لهم اتنين فخ كده ناحية الباب عشان ما يعرفوش يهربوا. اصل انت بتهرب من مصلحتك. وانا مش
ما انا مش هاخد فلوس على كل واحد هيقعد. انما انا عايزك انت تتربى عايزك انت تتبنى. فموضوع الورش ده موضوع في غاية الحركة تقعدوا مع بعض. المرة اللي فاتت كان فيه شباب بيبكوا
بيبكم لما لقوا جو الالفة وجو الصحبة. يا جماعة احنا بنحاول نعمل بيئة ايمان. لازم تساعد نفسك. احنا انا باحاول اساعد اساعد نفسي واساعدك حاول ساعدني وتساعد نفسك. لازم بازن الله الورش اللي هتتعمل دي هيحصل فيها تعارف ايماني جميل. هتلاقي اخوان يسمعوك. بطلوا بقى عقدة الشيخ
يا شيخ انا عايز اقعد معك ساعة. يا ابني والله العزيم انا نفسي اقعد مع ولادي ساعة. والله العزيم انا نفسي اقعد مع ولادي نص ساعة. يعني انا من اول الاسبوع قاعد قاعد
آآ اعمل يعني اكروبات عشان الساعتين اللي بعد الدرس دول اروح اقعد معهم. يعني فانت يجب ان تدرك ان بيئتك الحقيقية انك انت تقعد مع اخوانك انا الاسبوع ده اتعرفت على ناس من الدرس وارتبطت بهم لاول مرة وانا باشوفهم وفعلا نفسي اتعرف عليهم بس ما كانش فيه فرصة. انما من خلال الورش
عرفوا ان هم يجيبوني ازاي بقى. يبقى الورش ديت زي ما بنقول كده هتبقى بيئة ايمان لكم. هتصحوا بعد الفجر كل يوم. هتصحوا بعض هتزكروا بعض بالصيام اتنين وخمسين كل مرة هتتفقوا مع بعض انكم تخرجوا يا عم تلعبوا كورة يا عم مرة في الاسبوع ما انت عايز اصحاب. انت ما فيش في حياتك اصحاب. يبقى في صحبة ايمانية. هتتفقوا
مع بعض بتحضروا درس دكتور عبدالرحمن مع بعض مسلا. هتحلوا مشاكلكم مع بعض هتتكلموا مع بعض. مشاكلنا ايه! مش عارفين نطبق الكلام ده ليه! مش عارفين نحب ربنا احنا ليه ما صليناش قيام ليل امبارح؟ ليه ما قعدناش الساعة الاخيرة من يوم الجمعة؟ مع بعضكم تحلوا مشاكلكم. الكلام ده بقى هيوصلنا مع بعض اكتر بازن
ربنا سبحانه وتعالى ويبقى في بناء اكتر. ففكرة الورش دي بازن الله فكرة مهمة جدا وخطيرة. يجب ان يعني ايه بازن الله كلنا نحرص عليها. هتبدأ فور صلاة العشاء بازن
سبحانه وتعالى. آآ الحاجة التانية ان شاء الله بازن الله يعني فضل ومنة الله يعني يعني كان يعني كمية الاخوة اللي حاضرين في الليل بتاعة الاسبوع اللي فات اللي كانت في مسجد ايه؟ يا نهار ابيض! الليلة القرآنية الصديق. الصديق الليلة الايمانية. انا في ليلة قرآنية
كتفسير قرآن اتعملت في مسجد ايه؟ صفطاوي. اتعملت في مسجد الصفطاوي كان في كانت يوم ايه؟ يوم الاتنين العشاء. المرة بقى احنا هنعملها ان شاء الله يوم ايه؟ في مسجد الصفطاوي برضه بس المعاد هيتغير هيبقى يوم ايه؟ يوم
لان ايه؟ لا العشاء مش المغرب العشاء ان شاء الله بازن الله العشاء مش المغرب. الشيخ احمد جلال درس الضيق من المغرب للعشاء بازن الله. تخلص الدرس وتيجي على الصفطاوي بازن الله سبحانه وتعالى. العشاء يبقى اذا يوم الاربع العشاء العشاء في
مسجد الصفطاوي بازن الله سبحانه وتعالى هنعمل ليلة قرآنية اخرى بازن الله سبحانه وتعالى المرة اللي فاتت شرحنا سورة الاخلاص وقمنا صلينا بقى كل واحد صلى يعني تلت ساعة كده
كل حاجة في سورة الاخلاص بازن الله سبحانه وتعالى من يعني من شاء الله له هذا يعني. المرة دي بقى هناخد برضه جلسة قرآنية في ايات نعيش معها بازن الله سبحانه وتعالى ونقوم بقى كل واحد يصلي
او مسلا نقوم بقى ننزل المقابر بعدها مع بعض. لان المقابر جنب الصفطاوي على طول. يعني نقوم نعمل عمل ايماني مع بعض بحيس انها تبقى ليلة قرآنية عملية بازن الله سبحانه وتعالى
ها مين اللي عايز يحضر الليلة القرآنية؟ ما شاء الله. طيب خلاص كويس جدا يا جماعة عشان ايه؟ بازن الله. وبرضو الاسرة الورش اللي هتتعمل ان شاء الله بازن الله هتيجوا انتم مع بعض بقى. تطلعوا مع بعض درس الشيخ احمد جلال وبعد كده تطلعوا من الدرس على الليلة القرآنية دي بازن الله عشان نقدر نغز السير بازن الله
سبحانه وتعالى ربنا يحفظكم يا اخواني وربنا يبارك فيكم. وقبل ما صلاة العشاء تيجي يعني العروسين بنبارك لهم جدا جدا جدا. وبنقول لهم ربنا يجعله هو عقد كتب كتاب كتب كتاب ولا دخلة؟ كتب كتاب يعني؟ مش دخلة يعني؟ ما فيش نقوط يعني
اصل الدخلة بيبقى فيها احداس خطيرة النقوط وحالة الاتفاق ويعني احنا كنا بس بنطمن على حقنا يعني. نسأل الله سبحانه وتعالى ان يبارك يعني في شباب الامة جميعا يا رب اللهم امين وان يزوج شباب الامة جميعا انه ولي ذلك والقادر عليه. سبحانك اللهم وبحمدك اشهد ان لا اله الا انت استغفرك واتوب اليك